Մեծ Լիմպոպո անդրսահմանային պարկ

Մեծ Լիմպոպո անդրսահմանային պարկ (), աֆրիկյան Զիմբաբվե, Մոզամբիկ և ՀԱՀ պետությունների տարածքում ներկայումս ձևավորվող բնական պարկ, որի տարածքը կազմում է 37572 կմ²։ Պարկի զարգացման երկրորդ փուլում նրա տարածքը կհասնի մինչև 100000 կմ², որը «Մեծ Լիմպոպոն» կդարձնի աշխարհի ամենախոշոր բնական պարկը։

Պատմություն  
Պարկի ստեղծման հուշագիրը ստորագրվել է 2000 թվականի նոյեմբերի 10-ին։ Ապագա պարկը ի սկզբանե կոչվել է Գազա-Կրյուգեր-Գոնառեժուի անդրսահմանային պարկ, սակայն 2001 թվականի հոկտեմբերին որոշվեց նրան տալ ներկայիս անվանումը։ 2002 թվականի դեկտեմբերի 9-ին պետությունների ղեկավարները, որոնց տարածքում ձևավորվել էր պարկը ստորագրեցին համաձայնագիր դրա ստեղծման վերաբերյալ։ Առաջին կենդանիներն անցան ազգային պարկերի նախկին սահմանները 2001 թվականի հոկտեմբերի 4-ին։ Այդ ժամանակից ի վեր հանվեցին ավելի քան 50 կմ արգելափակոցներ կենդանիների անխոչընդոտ տեղաշարժն ապահովելու նպատակով։ 2013 թվականի հոկտեմբերից Մոզամբիկի և ՀԱՀ-ի միջև գործում է հատուկ սահմանային անցակետ «Մեծ Լիմպոպո» այցելող զբոսաշրջիկների անցման համար։

Ֆաունա 
Պարկում կան վայրի կենդանիների աշխարհի տարբեր ներկայացուցիչներ, այդ թվում՝ հարավային սպիտակ ռնգեղջյուր, հարավաֆրիկյան ընձուղտ, կապույտ գնու, աֆրիկյան ընձառյուծ, հարավային առյուծ, հարավային վագրակատու, մանգուստներ և բծավոր բորենիներ։

Պարկի կազմ 
«Մեծ Լիմպոպո» անդրսահմանային պարկը ներառում է ՀԱՀ-ի, Մոզամբիկի և Զիմբաբվեի տարածքում գործող նախկին մասնավոր և պետական,  բնական պարկերն ու արգելոցները։ 
Կրյուգերի ազգային պարկ (ՀԱՀ)
 Լիմպոպո ազգային պարկ (Մոզամբիկ)
 Բանյինե ազգային պարկ (Մոզամբիկ)
 Զինավի ազգային պարկ (Մոզամբիկ)
 Մապուտո փղի արգելոց (Մոզամբիկ)
 Գոնառեժու ազգային պարկ (Զիմբաբվե)

Ծանոթագրություններ

Արտաքին հղումներ 
 Great Limpopo Park
 Peace Parks Foundation
 SANParks Official Site
 Great Limpopo

Հարավաֆրիկյան Հանրապետության ազգային պարկեր
Մոզամբիկի ազգային պարկեր
Զիմբաբվեի ազգային պարկեր
2002 հիմնադրումներ Զիմբաբվեում
2002 հիմնադրումներ Մոզամբիկում
2002 հիմնադրումներ Հարավաֆրիկյան Հանրապետությունում
2002 հիմնադրված բնության հատուկ պահպանվող տարածքներ